49. ΝΟΜΟΘΕΤ. ΔΙΑΤΑΓΜΑ υπ’ αριθ. 2554 της 23/27 Αυγ. 1953 (ΦΕΚ Α΄ 230)  (Διόρθ. Ημαρτ. ΦΕΚ Α΄ 287/20 Οκτ.  1953). Περί τροποποιήσεως και συμπληρώσεως διατάξεών τινων αφορωσών την Διοίκησιν του Μετοχικού Ταμείου Στρατού. ΄Αρθρ.1.-1.Το Διοικητικόν Συμβούλιον του Μετοχικού Ταμείου Στρατού, αποτελείται εκ των κάτωθι: α)Ενός ανωτάτου Αξιωματικού εν ενεργεία ή αποστρατεία, ως Προέδρου. β)Ενός ανωτάτου Αξιωματικού εν ενεργεία ή αποστρατεία, ως Αντιπροέδρου. Εφ’ όσον ο Πρόεδρος του Διοικητικού Συμβουλίου προέρχεται εκ των εν ενεργεία Αξιωματικών, ο Αντιπρόεδρος ορίζεται εκ των εν αποστρατεία και αντιθέτως. γ)ανά ενός Υποστρατήγου, Ταξιάρχου ή Συνταγματάρχου εν ενεργεία του Μηχανικού, των Οικονομικών Υπηρεσιών και της Στρατιωτικής Δικαιοσύνης, δ)ενός ανωτέρου υπαλλήλου του Γενικού Λογιστηρίου του Κράτους, ε)ενός Υποστρατήγου ή Συνταγματάρχου εν αποστρατεία ή Πολεμική καταστάσει της Χωροφυλακής 2.Ο Πρόεδρος, ο Αντιπρόεδρος και τα μέλη του Διοικητικού Συμβουλίου διορίζονται υπό του Υπουργού της Εθνικής Αμύνης, επί τριετή θητεία. 3.Το Διοικητικόν Συμβούλιον ευρίσκεται εν απαρτία παρόντων του Προέδρου ή Αντιπροέδρου και «τριών» τουλάχιστον Μελών. Αι αποφάσεις αυτού λαμβάνονται κατά πλειοψηφίαν των παρόντων Μελών του, εν ισοψηφία δε υπερισχύει η ψήφος του Προέδρου. Η σύνθεσις του Δοικ. Συμβουλίου και η απαρτία αυτού ετροποποιήθη ως άνω δια της υπ’ αριθ. Φ.870/35/923081 της 9/13 Ιουν. 1967 (ΦΕΚ Β΄ 392) αποφ. Υπ. Εθν. Αμύνης και Συντονισμού. Εις τας συνεδριάσεις του Διοικητικού Συμβουλίου, παρίσταται ο Γενικός Διευθυντής του Μετοχικού Ταμείου Στρατού ως εισηγητής άνευ ψήφου. 4.Εν περιπτώσει παραιτήσεως μέλους τινός ή εξόδου αυτού δι’ οιονδήποτε λόγον προ της λήξεως της θητείας του, αναπληρούται τούτο δι’ ετέρου, υπό του Υπουργού της Εθνικής Αμύνης οριζομένου, δια τον υπόλοιπον χρόνον θητείας του εξελθόντος. Άρθρ.2.-(Καταργήθηκε  από την περίπτ. γ΄του άρθρ. 23 του Νόμ. 2913/22-23 Μαϊου 2001 ΦΕΚ Α΄102) κατωτ. αριθ. 108). ΄Αρθρ.3.-1.Από της δημοσιεύσεως του παρόντος Νόμου, λήγει η θητεία του υφισταμένου Διοικητικού Συμβουλίου, διοριζομένου νέου τοιούτου, συμφώνως προς τας διατάξεις του άρθρ. 1 του Νόμου τούτου. 2.Δι’ αποφάσεως του Διοικητικού Συμβουλίου του Μ.Τ.Σ., εφ’ άπαξ λαμβανομένης εντός διμήνου από της ισχύος του παρόντος Νόμου και κυρουμένης δια Β.Δ/τος προκαλουμένου υπό των Υπουργών της Εθνικής Αμύνης και των Οικονομικών, δύναται να τροποποιηθώσι και συμπληρωθώσι αι υφιστάμεναι διατάξεις περί οργανώσεως των Υπηρεσιών του Ταμείου και καταστάσεως του προσωπικού αυτού. (Αντί για τη σελ. 1505)  Σελ.1505(α) Τεύχος 1392 Σελ. 51 Μετοχικό Ταμείο Στρατού 36.Σ.α.48-49 ΄Αρθρ.4.-«1.Την θέσιν του Γενικού Διευθυντού του Μ.Τ.Σ. καταλαμβάνει ανώτατος Αξιωματικός ή Συνταγματάρχης εν ενεργεία ή ανώτατος Αξιωματικός εν αποστρατεία οριζόμενος δι’ αποφάσεως του Υπουργού Εθνικής Αμύνης δημοσιευομένης εις την Εφημερίδα της Κυβερνήσεως, μετά γνώμην του Ανωτάτου Στρατιωτικού Συμβουλίου, μεταξύ τριών τοιούτων, προτεινομένων υπό του Διοικητικού Συμβουλίου του Μετοχικού Ταμείου Στρατού, επί θητεία καθοριζομένη εν τη αυτή αποφάσει. Η προ της λήξεως της θητείας του αντικατάστασις του Γενικού Διευθυντού ενεργείται δι’ αποφάσεως του Υπουργού Εθνικής Αμύνης δημοσιευομένης εις την Εφημερίδα της Κυβερνήσεως, μετά πρότασιν του Διοικητικού Συμβουλίου του Μ.Τ.Σ., δια παράβασιν Νόμου ή αμέλειαν περί την εκτέλεσιν των καθηκόντων του ή δι’ ενεργείας δυναμένας ν’ αποβώσιν εις βάρος των συμφερόντων του Μ.Τ.Σ. ή απαδούσας εν γένει προς την ιδιότητα του υπαλλήλου». Αι παρ. 1 και 2 αντικατεστάθησαν ως άνω δια του Α.Ν. 121/1967. 3.Η μισθοδοσία του Γενικού Διευθυντού, εφ’ όσον ούτος τυγχάνει απόστρατος Αξιωματικός, καθορίζεται δι’ αποφάσεως του Διοικητικού Συμβουλίου του Μ.Τ.Σ. ΄Αρθρ.5.-1.Πάσα διάταξις αντικειμένη εις το παρόν Ν.Δ/μα καταργείται. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 